stanford-oval/wikipedia huggingface dataset:
מרטין קרפלוס
משפחתו

לקרפלוס שתי בנות ובן. בתו, רבקה קרפלוס, עלתה לישראל ועובדת כרופאה מומחית למחלות זיהומיות בקופות החולים מכבי ולאומית. בתו השנייה אף היא רופאה ומתגוררת בפורטלנד ובנו עורך דין המתגורר במסצ'וסטס.
דודו, פרופ' היינריך קרפלוס, ייסד את המכון לרפואה משפטית באבו כביר.
הערות שוליים

↑  ירון קלנר, בתו של הזוכה ה-3 בנובל - רופאה מירושלים, באתר ynet, 9 באוקטובר 2013
| זוכי פרס נובל לכימיה |
| --- | --- | --- |
| 1901–1925 | ואן 'ט הוף (1901) • פישר (1902) • ארהניוס (1903) • רמזי (1904) • פון באייר (1905) • מואסאן (1906) • בוכנר (1907) • רתרפורד (1908) • אוסטוולד (1909) • וולך (1910) • קירי (1911) • גריניאר, סבטייה (1912) • ורנר (1913) • ריצ'רדס (1914) • וילשטאטר (1915) • לא הוענק (1916–1917) • הבר (1918) • לא הוענק (1919) • נרנסט (1920) • סודי (1921) • אסטון (1922) • פרגל (1923) • לא הוענק (1924) • ז'יגמונדי (1925) |  |
| 1926–1950 | סוודברג (1926) • וילנד (1927) • וינדאוס (1928) • הרדן,  פון אוילר-שלפין (1929) • פישר (1930) • בוש,  ברגיוס (1931) • לאנגמיור (1932) • לא הוענק (1933) • יורי (1934) • פרדריק ז'וליו-קירי, אירן ז'וליו-קירי (1935) • דביי (1936) • הוורת', קארר (1937) • קון (1938) • בוטנאנדט, רוז'יצ'קה (1939) • לא חולק (1940–1942) • דה הוושי (1943) • האן (1944) • וירטאנן (1945) • סאמנר, נורתרופ, סטנלי (1946) • רובינסון (1947) • טיסליוס (1948) • ג'יוק (1949) • דילס, אלדר (1950) |  |
| 1951–1975 | מקמילן, סיבורג (1951) • מרטין, סינג' (1952) • שטאודינגר (1953) • לינוס פאולינג (1954) • ויניו (1955) • הינשלווד, סמיונוב (1956) • טוד (1957) • סנגר (1958) • היירובסקי (1959) • ליבי (1960) • קלווין (1961) • פרוץ, קנדרו (1962) • ציגלר, נטה (1963) • הודג'קין (1964) • וודוורד (1965) • מוליקן (1966) • אייגן, נוריש, פורטר (1967) • אונסאגר (1968) • ברטון, האסל (1969) • ללואר (1970) • הרצברג (1971) • אנפינסן, מור, סטיין (1972) • פישר, וילקינסון (1973) • פלורי (1974) • קורנפורת', פרלוג (1975) |  |
| 1976–2000 | ליפסקומב (1976) • פריגוז'ין (1977) • מיטשל (1978) • בראון, ויטיג (1979) • ברג, גילברט, סנגר (1980) • פוקוי, הופמן (1981) • קלוג (1982) • טאובה (1983) • מריפילד (1984) • האופטמן, קרל (1985) • הרשבאך, לי, פולני (1986) • קראם, להן, פדרסן (1987) • דייזנהופר, הובר, מישל (1988) • אלטמן, צ'ק (1989) • קורי (1990) • ארנסט (1991) • מרקוס (1992) • מוליס, סמית' (1993) • אולה (1994) • קרוצן, מולינה, רולנד (1995) • סמולי, קורל, קרוטו (1996) • בויר, ווקר, סקואו (1997) • קוהן, פופל (1998) • זוויל (1999) • היגר, מקדיארמיד, שירקאווה (2000) |  |
| 2001 ואילך | נולס, נויורי (2001) • ויטריך, פן, טנקה (2002) • אגרה, מק'קינון (2003) • צ'חנובר, הרשקו, רוז (2004) • שובן, גרבס, שרוק (2005) • קורנברג (2006) • ארטל (2007) • שיממורה, צ'לפי, טסיין (2008) • יונת, רמאקרישנן, סטייץ (2009) • הק, נגישי, סוזוקי (2010) • שכטמן (2011) • לפקוביץ', קובילקה (2012) • ורשל, קרפלוס, לויט (2013) • בציג, הל, מורנר (2014) • לינדל, מודריץ', סנקאר (2015) • סטודרט, סובאז', פרינחה (2016) • דובושה, פרנק, הנדרסון (2017)  • ארנולד, סמית', וינטר (2018) • גודאינף, ויטינגהאם, יושינו (2019) • שרפנטייה, דאודנה (2020) • ליסט, מקמילן (2021) • ברטוצי, מלדל, שארפלס (2022) • יקימוב, בוונדי, ברוס (2023) • בייקר, ג'מפר, הסביס (2024) |  |
| --- | --- |
בקרת זהויות :  NLI: 987007451821405171  PLWABN: 9810615161105606  BIBSYS: 90340694  BnF: cb12381732d (data)  CiNii: DA02819822  dblp: 63/958  GND: 13236736X  ISNI: 0000 0001 1022 4970  LCCN: n86129197  MGP: 144879  NKC: ntk20221145564  NSK: 000023176  NTA: 072375507  RERO: 02-A003443100  SELIBR: 232179  SNAC: w6qz2d6d  SUDOC: 032871864  VIAF: 22222638   WorldCat (עם VIAF): 22222638
פרס וולף

| --- | --- |

סמליל קרן וולף
 תיאור:  פרס לאנשי מדע ואמנים
 מדינה:  ישראל ישראל
 הגוף המעניק:  קרן וולף 
 תקופת הפרס:  1978–הווה (כ־47 שנים) 
 נקרא על שם:  ריקרדו וולף 
 www.wolffund.org.il
 
פרס וולף הוא פרס המוענק בישראל לאנשי מדע ולאמנים נודעים מכל רחבי העולם עבור הישגיהם ”לקידום המדע והאמנות לטובת האנושות”.
הפרס מוענק משנת 1978 הודות לפעילותה של קרן וולף, שנוסדה בשנת 1975 בידי בני הזוג ד"ר ריקרדו וולף, שהיה ממציא, דיפלומט ונדבן, ופרנסיסקה סובירנה-וולף (1900–1981), אשר תרמו לשם הקמתה 10 מיליון דולר. במשך השנים נתרמו סכומים נוספים לקרן. כללי הענקת הפרס קבועים בחוק קרן וולף, שאושר בכנסת בשנת התשל"ה-1975. לפי החוק, בתפקיד יו"ר מועצת הקרן ישמש שר החינוך והתרבות, והקרן תהיה נתונה לביקורת מבקר המדינה. הפרס מוענק בשם הקרן, על ידי נשיא מדינת ישראל, בטקס חגיגי במשכן הכנסת.
פרס וולף

חוק קרן וולף קובע כי "מדי שנה יוענקו 5 פרסים למועמדים שהצטיינו ביותר בעבודתם, בהמצאתם או בגילוים שהיה בהם משום תרומה לאנושות בשטחים אלה : פיזיקה, כימיה, רפואה, חקלאות ומתמטיקה ; המועמדים ייבחרו רק על סמך הישגיהם, בלי הבדל אזרחות, גזע, צבע, דת, מין או השקפה פוליטית".
על חמשת פרסי המדע השנתיים מתווסף פרס אחד בתחום האמנות.
כך, בתחומי המדע מוענקים מדי שנה פרס וולף לחקלאות, פרס וולף לכימיה, פרס וולף למתמטיקה, פרס וולף לרפואה ופרס וולף לפיזיקה.
בתחומי האמנות מחולק מדי שנה פרס יחיד באחד מארבעה תחומים: אדריכלות, מוזיקה, ציור ופיסול.
הפרס בכל תחום הוא בסך 100,000 דולר, והזוכים נבחרים על ידי ועדות מומחים בינלאומיות, המתמנות מדי שנה בכל אחד מתחומי הפרס. מאז שנת 1978, הוענקו למעלה משלוש מאות פרסים למדענים ואמנים מהעולם. פרס וולף נחשב לשני ביוקרתו לאחר פרס נובל, כאשר למעלה משליש מזוכי הפרס, בתחומים המקבילים, זכו לאחר מכן גם בפרס נובל. בתחומי המדע, פרס וולף הוא מהמובילים בעולם.
זוכי פרס וולף לפי שנה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שנה | כימיה | רפואה | מתמטיקה | חקלאות | אמנות | פיזיקה |
| --- | --- | --- | --- | --- | --- | --- |
| 2010 |  | אקסל אולריק | שינג-טונג יאו ודניס סאליבן | דייוויד בולקומב, פיטר אייזנמן, דייוויד צ'יפרפילד |  | אנטון ציילינגר, ג'ון קלאוזר, אלן אספה |
| 2011 | קשישטוף מטייאשבסקי צ'ינג טאנג סטיוארט א' רייס | שיניה יאמאנקה ורודולף יאניש |  | האריס א' לוין וג'יימס ר' קוק | רוזמרי טרוקל | הארלד רוז, מקסימיליאן היידר, קנוט אורבן |
| 2012 | צ'ארלס מ' ליבר וא' פאול אליוויסאסטוס | רונלד מ' אוונס | מייקל אשבכר ולואיס א' קפארלי |  |  |  |
| 2013 | רוברט לנקר |  | ג'ורג' מוסטוב ומייקל ארטין | יואכים מסינג ו ג'ארד דיאמונד |  | פיטר צולר, חואן איגנסיו סיראק, |
| 2014 | נחום זוננברג וצ'י-ווי וונג | ויקטור אמברוס וגארי רובקון | פיטר סרנק | לייף אנדרסון חורחה דובכובסקי | אולאפור אליאסון |  |
| 2015 | ג'יימס ג.ארתור | ג'ון קאפלר, פיליפה מאראק, ג'פרי ראבץ' | ג'יימס ג. ארתור | לינדה סאיף | ג'סי נורמן (מוזיקה), מארי פרחיה (מוזיקה) | רוברט קורשנר וד' ביור קן |
| 2016 | סטיוארט שרייבר וקיריקוס ניקולאו | רונלד קאהן |  | טרודי מאקאי | פיליס למברט | יוסף אמרי |
| 2017 | רוברט ברמן | ג'יימס אליסון | ריצ'רד שיין | צ'ארלס פפרמן |  | דידייר קואלוז ומישל מיור |
| 2018 | עומר יאגי ומאקוטו פוג'יטה |  | ולדימיר דרינפלד ואלכסנדר ביילינסון | ג'ין איזיה רובינזון |  | ז'יל ברסר וצ'ארלס ה' בנט    |
| 2019 | סטיבן ל. בוכוולד וג'ון פ. הרטוויג וג'פרי פרידמן | ג'פרי פרידמן | גרגורי לאולר וז'אן פרנסואה לה גאל | דוד זילברמן |  |  |
| 2020 |  | עמנואל שרפנטייה וג'ניפר דאודנה | יעקב אליאשברג וסיימון דונלדסון | קרוליין דין | סינדי שרמן | אלן מקדונלד, פבלו חריו הררו, רפי ביסטריצר |
| 2021 | לסלי ליזרוביץ ומאיר להב | ג'ואן סטייץ לין מקוואט ואדריאן קריינר |  |  | סטיבי וונדר ואולגה נויווירת | ג'רג'יו פריזי |
| 2022 | בוני בסלר  וקרולין ברטוצי ובנג'מין קרוואט |  | ג'ורג' לוסטיג | פמלה רונלד | אליזבת דילר וממומויה קאיג'ימה וויושיהארו צ'וקאמוטו | פרנץ קראוס ואן ל'ווילייה ופול קורקם |
| 2023 | ג'פרי קלי, הירואקי שוגה וצ'ואן הא | דניאל דרוקר | אינגריד דובישי | מרטינוס תיאודור "רין" ואן גנוכטן | ריצ'רד לונג ופוג'יקו נאקאיה |  |
| 2024 |  | בוטונד רושקה וז'וזה-אלן סאהל | עדי שמיר ונוגה אלון | ונקטסן סונדרסאן, ג'ואן קורי ואליוט מ. מאירוביץ | ג'רג' קורטג | מרטין ריס |
| 2025 | הלמוט שוורץ | פמלה ביורקמן |  | בריאן סטסקוויץ, ג'ונתן ג'ונס וג'פרי דאנגל | טיאנטיאן שו | ג'יימס אייזנשטיין, מוטי הייבלום וג'ייננדרה ג'אין |
פרסים נוספים של קרן וולף

נוסף לפרס וולף, קרן וולף מחלקת גם פרסי מצוינות למדענים ואמנים ישראלים; מספקת מלגות לסטודנטים מצטיינים הלומדים לקראת תואר שלישי במוסדות להשכלה גבוהה בישראל; ומקיימת פעילויות חינוכיות לשם הנגשת פועלם של הזוכים ותחומי העשייה שלהם לקהל הרחב.
ראו גם

ישראלים זוכי פרס וולף
ביאורים

↑  בשנת 2025 נבחרה גם האדריכלית הפקיסטנית יסמין לארי כזוכה בפרס לאדריכלות, אך היא סירבה לקבלו, בנימוק "לאור המשך רצח העם המצער בעזה, אני לא יכולה לקבל את הפרס, אפילו מארגון שאינו תלוי בממשלה".
הערות שוליים

↑  אודות קרן וולף, באתר קרן וולף
↑   גדעון לב, מעיבוד אותות ועד חקר חלבונים: הוכרזו זוכי פרסי וולף לשנת 2023, באתר הארץ, 7 בפברואר 2023
↑  חוק קרן וולף, התשל"ה-1975, באתר main.knesset.gov.il
↑  Lokman I. Meho, Highly prestigious international academic awards and their impact on university rankings, Quantitative Science Studies 1, 2020-06-01, עמ' 824–848 doi: 10.1162/qss_a_00045
↑   נעמה ריבה, האדריכלית הפקיסטאנית יסמין לארי סירבה לקבל את פרס וולף, באתר הארץ, 15 במרץ 2025
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
| --- | --- |
בקרת זהויות :  GND: 4690663-0 
נשיא המדינה ראובן ריבלין לצד מ"מ יו"ר מועצת קרן וולף פרופ' דן שכטמן באירוע ההכרזה על פרס וולף שהתקיים לראשונה בבית הנשיא, פברואר 2018
סמליל הקרן הישן
גמביט (קומיקס)

| --- | --- |

גמביט, כפי שהופיע על עטיפת החוברת Excalibur Vol.4 #2 מנובמבר 2019, אמנות מאת לוצ'יו פרילו.
 סוג:  גיבור-על
 הוצאה לאור:  מארוול קומיקס
 הופעה ראשונה:  Uncanny X-Men Annual #1990 (יולי 1990)
 יוצרים:  כריס קלרמונט ג'ים לי
 גילום הדמות:  טיילור קיטש ("אקס-מן המקור: וולברין") צ'נינג טייטום ("דדפול & וולברין")
 מידע
 שם אמיתי:  רמי אטיאן לבו
 כינויים:  גמביט, לה דיאבלה בלאנק, רוברט לורד, דירג', מוות, גאמבו, קייג'ין, עכבר ביצות, קלינט ברטון
 סטטוס:  פעיל
 מקום לידה:  ניו אורלינס 
 גזע:  מוטאנט
 מין:  זכר
 מקצוע:  נוכל וגנב
 מומחיות:  אקרובטיקה וזריזות ידיים, קרב פנים אל פנים והטלת קליעים, נוכלות וגנבות
 כוחות:  יכולת לטעון חפצים באנרגיה קינטית אשר גורמת למבנה המולקולרי שלהם להיות בלתי יציב, מה שמוביל לפיצוץ. יכולת להאיץ חפצים ואת עצמו. קלות-תנועה, זריזות, גמישות ורפלקסים על-אנושיים. קסם היפנוטי עדיין.
 כלי נשק:  מוט לחימה טלסקופי ממתכת, קלפים מתפוצצים, שריון גוף קל
 חברה בקבוצה:  אקס-מן, אקסקליבר, גילדת הגנבים של ניו אורלינס
 חברה לשעבר בקבוצה:  אקס-מן המדהימים אקס-פקטור החדשים המשוטטים פרשי אפוקליפס האצילים אקסטרים אקס-מן פיראטי הארגמן
 סגנון לחימה:  קיקבוקס צרפתי וסבאט ואמנות הבוג'וטסו, לחימה עם מוט טלסקופי ממתכת, יידוי קלפים מתפוצצים
 אזרחות:  אמריקאי ממוצא קייג'ון
 דמויות קשורות
 משפחה:  ז'אק ורושל לבו (סבים, מתים) ז'אן-לוק לבו (אב מאמץ) הנרי לבו (אח מאמץ, מת) מרסי לבו (גיסה מאמצת, מתה) בליז מרסו (דוד מאמץ) תיאורן מרסו (בן דוד מאמץ) אטיאן מרסו (בן דוד מאמץ, מת) אמיל לאפין (בן דוד מאמץ) בלה דונה בודרו (אישה לשעבר) מריוס בודרו (חותן לשעבר, מת) ג'וליאן בודרו (גיס מאמץ, מת) אנה "רוג" מארי לבו (אשה)
 אויבים:  מיסטר סיניסטר, Candra 
 
גמביט (באנגלית: Gambit, על שם המושג גמביט) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת Uncanny X-Men Annual #1990 מאוגוסט 1990, ונוצרה על ידי הכותב כריס קלרמונט והמאייר ג'ים לי.
גמביט הוא האלטר אגו של רמי לבו, מוטאנט ממוצא קייג'ון בעל יכולת לטעון חפצים באנרגיה קינטית ובכך לגרום להם להתפוצץ. סימן ההיכר שלו הוא חבילת קלפי משחק, אותם הוא נוהג להטיל במיומנות רבה לאחר שטען אותם באנרגיה ובכך להשתמש בהם כנשק כלפי אויביו. דמותו מוצגת לרוב כנוכל שרמנטי וחביב. על אף חברותו בקבוצת האקס-מן, הרי שעברו של גמביט מפוקפק, ובמקור הוא עסק בגנבה במסגרת גילדת גנבים בניו אורלינס. כותבי הקומיקס השונים השתמשו בעבר מפוקפק זה מספר פעמים כדי ליצור ספק לגבי מוסריותו של גמביט, ובכך לגרום לקונפליקטים בינו ובין שאר הדמויות.
דמותו של גמביט מדורגת במקום ה-65 ברשימת גיבורי-העל הגדולים, לפי אתר IGN. הדמות זכתה לעיבודים נוספים מחוץ לקומיקס, ביניהם ב"אקס-מן: סדרת האנימציה" ו"אקס-מן 97", "אקס-מן: אבולוציה" ו-"וולברין והאקס-מן". את דמותו של גמביט בסרט הלייב אקשן "אקס-מן המקור: וולברין" גילם השחקן טיילור קיטש. סרט ספין אוף בכיכובו של צ'נינג טייטום תוכנן עוד מאז שנת 2014, אך נכנס לגיהנום פיתוחי ומאז בוטל אך בשנת 2024 הופיע בסרט "דדפול  & וולברין" בגילומו של צ'נינג טייטום.
ביוגרפיה בדיונית > תחילת חייו

על פי עלילות הקומיקס, גמביט נולד תחת השם רָמי לָבּוֹ בניו אורלינס ונחטף על ידי גילדת גנבים אשר פעלה בעיר, שחשבה כי הוא כלי הנבואה שיביא לשלום בינם לבין גילדת המתנקשים היריבה. הוא אומץ על ידי כנופיות רחוב והתמחה בגנבות ופריצות מנעולים, עד אשר ניסה לפרוץ לביתו של ראש גילדת הגנבים, אשר התרשם מתעוזתו והחליט לאמצו. עם בגרותו גילה גמביט את כוחותיו המיוחדים, אך בחר להסתירם מחבריו ומשפחתו. הוא נאלץ לחושפם רק כאשר משימת חניכה מטעם גילדת הגנבים כשלה והוא נלכד.
בניסיון ליישב את הסכסוך בין הגילדות היריבות הוא נישא לבלה דונה בודרו, נכדתו של ראש המתנקשים. אחיה של בלה דונה דרש לקיים עמו דו-קרב מיד לאחר החתונה, במהלכו גמביט הרג אותו, וכעונש הוגלה מהעיר.
ביוגרפיה בדיונית > טבח המוטאנטים

גמביט נאלץ לנדוד ברחבי העולם ולהתפרנס מגנבות ופריצות. הוא החל להאבק בכוחותיו וראה בהם קללה, עד אשר בייאושו פנה למיסטר סיניסטר, מוטאנט מרושע המתמחה בגנטיקה. גמביט ביקש מסיניסטר לעזור לו לשלוט בכוחותיו וזה הסכים והחלישם, בתמורה למשימות אותן נאלץ גמביט לבצע. באחרונה שבהן התבקש גמביט להוביל חבורת מוטאנטים בשם המשוטטים בנבכי תעלות הביוב של ניו יורק. גמביט גילה לחרדתו כי חבורת המוטאנטים ביקשה להגיע למחבואם של חבורת מוטאנטים נוספת אותה ביקשה לחסל, הידועה בשם מורלוקים. גמביט לא הצליח לעצור את ההרג, אבל כן הצליח להציל ילדה אחת העונה לשם שרה - מוטאנטית צעירה שתיוודע בכינוי מארו. גמביט שמר בסוד על מעורבותו בתקרית מחבריו לקבוצת האקס-מן. לאחר מכן עזב את סיניסטר, והמשיך בנדודיו.
ביוגרפיה בדיונית > אקס-מן

בנדודיו ברחבי העולם, גמביט נתקל בסטורם הצעירה, שחיה ברחובות קהיר, ועזר לה להימלט מזעמו של מלך הצללים. שניהם הצטרפו לשורות האקס-מן ועד מהרה הוא עזר להם להילחם בתושבי ג'נושה המוטאנטים והחל רוכש את אמונם, פרט לוולברין, שלא סמך עליו. בינו לבין רוג החלה מערכת יחסים סבוכה - הוא מתענה בעקבות זכרונות העבר שלו והיא בעקבות אי-יכולתה לגעת מבלי לשאוב את כוחותיו ואת זכרונותיו. כאשר האקס-מן גילו על עברו של גמביט עם המורלוקים, נערך לו משפט באנטארקטיקה על ידי אריק לנשר (מגנטו בתחפושת). רוג נאלצה לספוג את זכרונותיו, מה שגילה את דבר מעורבותו בטבח המוטאנטים ולאחר המשפט האקס-מן החליטו להדיח את גמביט ולהשאירו באנטארקטיקה.
לאחר תקופה ארוכה רוג החליטה לחפש את גמביט אך ללא הצלחה. זמן קצר לאחר מכן האקס-מן נתקלו בו כאשר ניסה לגנוב את גביש הארגמן של סיטוראק, מקור כוחו של ג'אגרנוט. גמביט הסכים לחזור לאקס-מן בעיקר בשל כבודו העצמי ואהבתו לרוג.
ביוגרפיה בדיונית > אקסטרים אקס-מן: XSE

גמביט התנדב להצטרף לצוות האקסטרים של סטורם בעקבות יומני של דסטיני, מוטאנטית יריבה בעלת יכולות חיזוי, אך רוג חששה פן תפגע בו בעזרת כוחותיה וסירבה לצרפו. גמביט פנה חזרה לגנבה. עד מהרה הוא הופלל על ידי איש העסקים סבסטיאן שו (מהחוג הפנימי של מועדון הלפייר) ברצח בוס העולם התחתון. בעזרתה של רוג וקבוצת אקסטרים אקס-מן, גמביט הוכיח את חפותו. הקבוצה התמודדה מול פלישה חוצנית, ובמהלכה אדם בשם ורגאס כמעט הצליח להרוג את גמביט כששיפד אותו ואת רוג ביחד על חרבו. שניהם שרדו את הפגיעה אך גמביט נותר במצב אנוש. רוג הצליחה לשכנע אותו שלא לוותר בעודו נד בין חיים ומוות. בעקבות הפגיעה שניהם איבדו את כוחותיהם באופן זמני והחליטו לפרוש מהקבוצה לטובת אהבתם.
ביוגרפיה בדיונית > הצטרפות מחודשת

כשגמביט ורוג חזרו, חברת מועדון הלפייר בשם טסה הצליחה להצית מחדש את הכוחות שלהם אך הם לא יכלו לשלוט בהם. כתוצאה מכך גמביט איבד את הראיה לאחר שקלף שהוא טען התפוצץ לו בפרצוף. לבקשתה של רוג ועם תיסכולה לגבי מצבם, סייג' הצליחה להחזיר לגמביט את ראייתו. לאחר זמן מה שניהם ניסו לשקם את יחסיהם עם חזרתם לאחוזה, ואף עברו תרפיה טלפתית בעזרתה של אמה פרוסט. אמה החורגת של רוג, מיסטיק, לא הייתה מרוצה מיחסיהם וניסתה להתערב כאשר הסתננה לאחוזה ושינתה את צורתה לרוג עצמה, בניסיונה לשכנע את גמביט כי מוטב לו עמה, שכן היא "רוג ללא כוחות מוטאנטים".
ביוגרפיה בדיונית > פרשי אפוקליפס

לאחר אירועי "בית אם", שבעקבותם רוב המוטאנטים בעולם איבדו את כוחם, אפוקליפס ניצל את ההזדמנות כדי לקום שוב ואילץ מוטאנטים שונים להצטרף אליו כפרשי אפוקליפס שלו. בתור "מלחמה" הוא צירף את המוטאנט סופג הקרינה רדיואקטיבית גייזר, בתור "רעב" את המוטאנט קולט קרינת השמש סאנפייר, בתור "מגפה" את פולאריס השולטת במגנטיות ובתור "מוות" את גמביט, שהתנדב לשורותיו של אפוקליפס כדי לרגל אחריו לטובת האקס-מן. גמביט חשב כי יוכל להתנגד לכוחותיו של אפוקליפס, אך תהליך הפיכתו ל"מוות" גרם לאיבוד זהותו ושפיותו.
לאחר שהאקס-מן הביסו את אפוקליפס, סאנפייר עזב עם גמביט בניסיון לרפא את גופו ואת מוחו. שניהם נראו בפעם האחרונה בחברתו של לא אחר מאשר מיסטר סיניסטר.
ביוגרפיה בדיונית > המשוטטים

בעזרתו של מיסטר סיניסטר, גמביט חזר לקדמותו וכחלק מחברי המשוטטים. במהלך משימה להשיג מידע אודות העתיד, הוא וסאנפייר גילו את קייבל ואילצו אותו להפעיל מנגנון השמדה עצמית שפוצץ את מפקדת האקס-מן על האי פרובידנס. המאורע השפיע במובן מסוים על אופיו של גמביט. מאוחר יותר, הוא השמיד את יומניה של דסטיני ומנע ממיסטר סיניסטר ומחבורת המשוטטים מלהשיגם.
ביוגרפיה בדיונית > תסביך משיח

בסיסו של מיסטר סיניסטר באנטארקטיקה הותקף בידי חבורת האקס-מן, אשר חיפשה אחר התינוקת הראשונה שנולדה עם הגן המוטאנטי לאחר אירועי "בית אם". גמביט עצמו מותקף על ידי וולברין, שמענה אותו ומאלץ אותו לגלות כי התינוקת נמצאת עם קייבל. בישופ מוצא את התינוקת ומנסה להורגה, אך גמביט וחבורתו עוצרים בעדו. המשוטטים עוזבים עם התינוקת.
האקס-מן מגלים את מקום מחבואם של גמביט וחבורת המשוטטים, אך למעשה גמביט איפשר להם לאתרו. במוסרו את התינוקת למיסטר סיניסטר, האחרון מתגלה כמיסטיק בתחפושת, לאחר שזו הרגה אותו בעזרת כוחותיה של רוג. גמביט חוטף את התינוקת ומחזיר אותה לצ'ארלס אקסבייר. התינוקת נוגעת ברוג ושואבת ממנה את כל כוחותיה, כולל את אישויותיה הרבות מלבד זו של מיסטיק. רוג מבקשת זמן לעצמה, ושגמביט לא יעקוב אחריה.
ביוגרפיה בדיונית > אנו עומדים מופרדים

גמביט מגלה כי גילדת המתנקשים של ניו אורלינס נשלחה על מנת להרוג את צ'ארלס אקסבייר. הוא מאתר את אקסבייר, מצילו ממוות והודף את תוקפיו. גמביט ואקסבייר עושים את דרכם למתקן מחקר גרעיני באלמוגורדו, ניו מקסיקו - המקום בו לכאורה מיסטר סיניסטר ערך את ניסוייו הגנטיים. גילדת המתנקשים תוקפת שוב, ואקסבייר נלקח למתקן המחקר. גמביט מגלה כי זו שרצתה במותו היא חניכתו ואהובתו לשעבר של מיסטר סיניסטר. היא מתכננת להשתמש באקסבייר כדי להפעיל את מכונת הקרונוס של סיניסטר ולהחיות את כוחו בגופה. גמביט מביס את יתר חברי גילדת המתנקשים בעזרתו של סבסטיאן שו, ושניהם כורתים ברית זמנית מתוך צורך להשמיד את מכונת הקרונוס של סיניסטר. גמביט טוען את סבסטיאן שו באנרגיה קינטית, ובכך נותן לו מספיק כוח בשביל לפוצץ את המקום.
גמביט ואקסבייר מוצאים את רוג, ואקסבייר מגלה כי כוחותיה לא ממש התפתחו מעבר לשלב הראשוני, וכי זו הסיבה שהיא אינה יכולה לשלוט בהם. הוא נעזר בטלפתיה כדי לקרוע מעליה את החסימות הנפשיות ואת שליטתה של מיסטיק עליה, מה שעוזר לה להשתלט לראשונה על כוחותיה.
ונסה ריי

| --- | --- |

 לידה:  24 ביוני 1981 (בת 43) ליברמור, ארצות הברית 
 שם לידה:  Vanessa Liptak 
 מדינה:  ארצות הברית 
 תקופת הפעילות:  מ-2003 
 פרופיל ב-IMDb
 
ונסה ריי ליפטק (באנגלית: Vanessa Ray Liptak; נולדה ב-24 ביוני 1981) היא שחקנית אמריקאית, הידועה בעיקר בתפקידיה בתור ג'ני גריפית' בסדרה "Suits"‏(2011–2012), בתור שרלוט דרייק (אנ') בסדרה "שקרניות קטנות" (2012–2017), בתור אדי ג'נקו בסדרה "שוטרים בדם" (2013 ואילך).
ביוגרפיה

וונסה ריי נולדה בעיר ליברמור, קליפורניה, בתם של ולרי וג'יימס ליפטק. היא בעלתאזרחות כפולה; אמריקאית ובריטית. אביה היה כותב ומלחין שירים והיא בילתה את רוב ילדותה בתיאטרון.
קריירה

ריי החלה את הקריירה שלה בשנת 2003. היא הופיעה במחזה המבוסס על הסרט פוטלוס בתפקיד רסטי, בו שרה את השיר "Let's Hear It For the Boy" ובתפקיד נמו במחזה המבוסס על הסרט מוצאים את נמו. היא הופיעה במחזמר שיער בתפקיד כריסי.
בשנים 2011–2012 הופיעה בסדרה "Suits" בתפקיד ג'ני גריפית'.
בשנים 2012 עד 2017 היא הופיעה בסדרה "שקרניות קטנות" בתפקיד סיסי דרייק.
בשנת 2013 החלה לשחק בעונה הרביעית של הסדרה "שוטרים בדם" בתפקיד השוטרת אדי ג'נקו. הסדרה הסתיימה ב-2024.
בשנת 2016 הופיעה בסרט הטלוויזיה "רב מכר לרצח".
חיים אישיים

ריי חיה ועובדת כיום בין לוס אנג'לס לניו יורק. היא נישאה לשחקן דרק ג'יימס בנהיים ב-8 בינואר 2003. ב-2007, הם עברו להתגורר בטורונטו; בני הזוג התגרשו בשנת 2009.
במרץ 2015, ריי הודיעה באינסטגרם ובטוויטר שהיא מאורסת לבן זוגה מזה שש שנים, לנדון בירד. ב-14 ביוני 2015, הם נישאו בחוות קן קונדור במזרח מחוז סן דייגו, קליפורניה.
בדצמבר 2020, בראיון לפודקאסט "The Pink Lemonade", ריי חשפה שהיא סובלת מהפרעה דו קוטבית. היא אובחנה לראשונה כששהתה שלושה חודשים במתקן לבריאות הנפש.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Finding Chance | קטרינה |  |
| 2010 | Nice Guy Johnny | חבר הכי טוב |  |
| 2012 | Not Waving but Drowning | אדל |  |
| 2012 | פרנסס הא | בחורה אקראית #2 |  |
| 2012 | The Last Day of August | פיבי |  |
| 2013 | Mutual Friends | לוסי |  |
| 2013 | Wisdom Teeth |  |  |
| 2014 | חוב השטן | סוזי |  |
| 2014 | Are You Joking? | היילי לאסקי |  |
| 2015 | All in Time | רייצ'ל |  |
| 2015 | The Rumperbutts | אשלי |  |
| 2016 | Serialized | האנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006–2010 | כשהעולם מסתובב | טרי צ'יקונה | 52 פרקים |
| 2008–2009 | The Battery's Down | ונסה | סדרת רשת; 3 פרקים |
| 2009 | משועמם | קלאודיה | פרק: "The Case of the Missing Screenplay" |
| 2010 | Damages | טסה מרצ'טי | 7 פרקים |
| 2011 | צווארון לבן | מגי "רוקר" שלדון | פרק: "What Happens in Burma" |
| 2011 | האחות ג'קי | מיס דונובן | פרק: "Have You Met Ms. Jones?" |
| 2011–2012 | Suits | ג'ני גריפית' | 9 פרקים |
| 2012–2017 | שקרניות קטנות | שרלוט דרייק (אנ') | 19 פרקים |
| 2012 | בנות | הת'ר טרוויס | פרק: "The Return" |
| 2012 | Pretty Dirty Secrets | שרלוט דרייק (אנ') | סדרת רשת; 2 פרקים |
| 2012 | The Right Not to Know | צ'יק | מיני-סדרה |
| 2013 | המנטליסט | קייס רובינס | פרק: "Red Lacquer Nail Polish" |
| 2013–2024 | שוטרים בדם | אדי ג'נקו | תפקיד חוזר (עונה 4) תפקיד ראשי (עונה 5 ואילך); 201 פרקים |
הערות שוליים

↑  7 עובדות מעניינות שעליכם לדעת על ונסה ריי, באתר offradranch.com
↑  Exclusive: 'Blue Bloods' star Vanessa Ray is engaged!, HOLA USA, ‏2015-03-13 (באנגלית אמריקאית)
↑  Am, aTVScoop, 'Pretty Little Liars' Star Vanessa Ray Gets Married; Sasha Pieterse Shares Photos From Wedding, International Business Times, ‏2015-06-18
| --- | --- |
בקרת זהויות :  LCCN: no2015070499  VIAF: 316000557   WorldCat (עם VIAF): 316000557
גברת פאף

| --- | --- |

 שם סרט:  בובספוג: הסרט בובספוג מכנס מרובע: הסרט בובספוג הסרט: מבצע הצלה סנדי צ'יקס מצילה את ביקיני בוטום
 תוכנית טלוויזיה:  בובספוג מכנסמרובע
 הופעה ראשונה:  1999 (בפרק "בית הספר לשייט")
 הופעה אחרונה:  סנדי צ'יקס מצילה את ביקיני בוטום
 יוצרים:  סטיבן הילנבורג
 גילום הדמות:  מרי ג'ו קטלט
 דיבוב:  מרי ג'ו קטלט
 דיבוב בשפה העברית:  מאיה בר שלום נורית בנאי קורן מאיה מיטלפונקט שירלי לילו
 מידע
 שם אמיתי:  פנלופי "פופי" פאף
 כינויים:  גברת פאף
 גזע:  אבו נפחא
 מין:  נקבה
 מקצוע:  מורה לנהיגה
 מקום מגורים:  ביקני בוטום
 דמויות קשורות
 חברים:  אדון פאף (נפטר) מר קראב (בן זוג)
פנלופי "פופי" פאף, או גברת פאף (באנגלית: Mrs. Puff) היא דמות בדיונית המופיעה בסדרת הטלוויזיה בובספוג מכנסמרובע ובשלושת סרטי הסדרה. היא נוצרה ועוצבה על ידי האנימטור והביולוג הימי סטיבן הילנבורג, אשר פיתח אותה כתגובה לבקשתם של ניקלודיאון להוסיף דמות של מורת בית ספר לסדרה, אך הוא לא רצה לכתוב את דמותו של בובספוג מכנסמרובע כילד הלומד בבית ספר, ולכן הציגו את גברת פאף כמורה בבית ספר לנהיגה ולא כמורה בבית ספר יסודי. גברת פאף מופיעה לראשונה בעונה אחת בפרק "בית הספר לשייט".